དེའི་རྗེས་དགེ་རྒན་ལས་ཤག་ཏུ་བསྐྱོད་དེ་སློབ་གྲྭ་འདིར་གསར་དུ་ཕེབས་མ་ཐག་པའི་དགེ་རྒན་ཨ་འཇམ་ལགས་སུ་སློབ་གྲྭ་འདིར་ཐོག་མར་འབྱོར་སྐབས་ཀྱི་གཟིགས་ཚོར་སྐོར་བཅར་འདྲི་ཞུས་སྐབས་ཁོང་གིས།ང་སློབ་གྲྭ་འདིར་འབྱོར་མ་ཐག་ཚོར་སྣང་ཟབ་ཤོས་ཤིག་བྱུང་བ་ནི།སློབ་གྲྭའི་ཕྱིའི་ཁོར་ཡུག་གི་བཀོད་པར་བོད་གངས་ཅན་ཀྱི་ཁོར་ཡུག་ལྟར་རང་བྱུང་ལྷུན་ཆགས་སུ་གནས་པ་དང་།སློབ་གྲྭའི་ནང་གི་འཛུགས་སྐྲུན་བོད་པའི་གྲོང་སྡེ་ལྟར་མི་རིགས་ཀྱི་སྲོལ་རྒྱུན་བཟོ་བཀོད་སྤྲས་པ་འདི་དག་རེད།དེ་ནས་སློབ་གྲྭའི་ལས་གནས་སུ་ཞུགས་ཏེ་སློབ་ཁྲིད་བྱེད་སྐབས།ང་བོད་ཡིག་སྡེ་ཚན་གྱི་དགེ་རྒན་རེད།སྡེ་ཚན་དེར་སློབ་མ་བཅུ་གྲངས་ཤིག་ལས་མི་འདུགསློབ་མའི་ཁ་གྲངས་ཉུང་བ་དང་།སློབ་མའི་ཡོང་ཁུངས་ཀྱང་ཤེས་ཡོན་རྩེ་བཏོག་བྱས་པ་དེ་འདྲ་མིན་སྟབས།བསམ་བློ་བརྗེ་རིས་དང་སློབ་སྦྱོང་འགྲན་བསྡུར་གྱི་ཁོར་ཡུག་འཁྲུག་པོ་ཞིག་བསྐྲུན་ཐུབ་རྒྱུ་མ་རེད་སྙམ་པ་ཞིག་བྱུང་སོང་།ཞེས་གསུངས་སོང་།